PIANCILNA 

(GENESIS) 



Leitung leh Mihing Piansakna 

I A kipat cilin Pasian in vantung leh 
I leitung a piangsak hi. 2Leitung in lim 
leh meel nei loin a awngthawlpi ahi hi. 
Tuipi tung tengah khua mial bikbek a, 
tua tui tungah Pasian' huih a nung hi. 

3 Pasian in, "Khuavak om ta hen,'* ci hi; 
tiia ciangin khuavak om pah hi. '♦Pasian 
in khuavak hoih hi ci-in mu hi; Pasian 
in khuamial panin khuavak khenkhia hi. 
5P^ian in khuavak pen Sun ci a, khuamial 
pen Zan ci hi. Nitak hong bei-in, zing- 
sang hong tung a, ni khat ni ahi hi. 

6 Pasian in, "Tuite' laizang-ah van 
kuumpi 6m hen la, tua van kuumpi in tui 
leh tui kikhensak hen," ci hi. ^Pasian in 
van kuumpi bawl a, van kuumpi tunga 



om tuite leh van kuumpi nuai-a om tuite 
a khen hi. Tua nmh battgin piang p^h 
hi. spasian in van kuumpi pen Vantung 
ci hi. Nitak hong bei-in, zingsang hong 
tung a, ni nihna ahi hi. 

9 Pasian in; "Vantungte nuai-a om tuite 
mun khatah kikhawm hen la, lei keu kidawk 
hen," ci hi. Tua mah bangin a piang pah 
hi. Jopasian in lei keu pen Leitung cia, 
a kikaikhawm tuite pen Tuipite ci hi. 
Pasian in tua pen hoih hi ci-in a mu hi. 
ijpasian in, "Leitung in kung tuamtuamte 
piangsak hen la, tartg a nei kungnote, a 
gah sungah tang a om singgah kungte, 
amau' nam ciatin leitungah piang sak 
hen," ci hi. Tua mah bangin piang pah 
hi. i^Leitung in kung tuamtuamte piang- 

khia sak a, kungnote in amau' nam ciatin 
tang piangsakin, singkung in a sungah 
tang a om gahte piangsakin, amau' nam 
ciatciat-in piangsak hj. Pasian in tua pen 
hoih hi, ci-in a mu hi. Witak hong 
bei-in, zingsang hong tung a, ni thumna 
ahi hi. 

14 Pasian in, "Sun leh zan a khen dingin 
vaatungah khuavakte om hen; tuate pen 
pawi hun leh khtia-hun, ni^ leh kumte 
khenna ding hi hen la, i^ieitung khua a 
vaksak dingin vantungah khuavak hi uh 
hen," ci hi. Tua mah bangin a piang 
pah hi. i6pasian in khuavak lian nih bawl 
a, khuavak lianzaw pen sun a uk ding, 
khuavak neuzaw pen zan a uk dingin 
bawl a, amah in aksite zong a bawl hi. 
i7-i8Leitufi^h khua a vaksak ding, sun leh 
zan a uk ding, khuamial panin khuavak a 
kh^nkhia dingin Pasian in tuate vantungah 
a koih hi. Pasian in tua pen hoih hi, ci 
in mu hi. ^^Nitak hon§ bei-in, zingsang 
hong tung a, ni Una ahi hi. 

70 Pasian iii, "Tuite in a nungta ganhing 
htmpite piangsak hen la, vantung kan 
tanin leitungah vasate leeng ta hen," ci 
hi. ^Tua ahih ciangin Pasian in tutpi 
ganhiiig golpite leh amau nam ciatin tuipi 
sungah tampi a pha, nuntakna a nei 
a gamtaang thei ganhing namkim leh kha a 
nei vasate khempeuh amau nam ciatin a 
piangsak hi. Pasian in tua pen hoih hi, 
ci-in mu hi. 22pasian in amaute thupha 
pia a, "Ci pha-in tampi pha-in, tuipi sung 
dim un la, leitungah vasate tampi pha 
un," ci hi. 23Nitak hong bei-in, zingsang 
hgng tung a, a ni nga-na ahi hi. 

24 Pasian* in, "Nuntakna a nei ganhingte 
amau nam ciatin leitung in piangsak hen: 
innsa, gamsa, leh a bokvak ganhingte 
amau nam ciatin piang ta hen," a ci hi. 
Tua mah bangin piang pah hi. 25innsa, 
gamsa, leh a bokvak ganhing khempeuh 
iMaiau' nam ciatin Pasian in piangsak hi. 
Pasian in tua pen hoih hi, ci-in mu hi. 

26 Tua ciangin Pasian in^ "Eima lim, 
eimah hong sunin mihing bawl ni; tuipi 
ngasate tung, huih lak vasate tung, gan- 
Mngte tung, leitung khempeuh tung, lei- 
tunga a bokvakte khempeuh tungah ukna 
aei sak ni," ci hi. 27Xua ahih ciangin 
fasjan in ama lim bangin miihing piangsak- 
iij, Pasian' lim bangin amah a piangsak 
hi; amah in pasal leh numei piangsak hi. 
28Pasian in amaute thupha pia a, Pasian 
in amaute tungah, "Gi pjia-in tampi pha 
wn la, leitung dimin zo un; tuipi ngasate 
Ittttg, hwih lak vasate tung, leitungah a 
^UBitaan^ a nungtate khempeuh tungah 
«lina nei ta un," ci hi. 29pQ$im in, "En 

un, leitung maitang khempeuhah a om, 
tang a piangsak kungnote khempeuh leh 
a gah sungah tang a om singkung khem- 
peuh note tungah kong pia khin ta hi; 
tuate an-in na nei ding uh hi. ^oLeitung 
ganhing khempeuhte tung, huih lak vasate 
khempeuh tung, leitungah a bokvakte 
khempeuh tung, nuntakna hu a neite 
khempeuh tungah an dingin kung hing 
khempeuh ka hong pia khin ta hi," ci hi. 
Tua mah bangin a piang pah hi. 3ipasian 
in a bawlsate khempeuh en a, hoih sa 
mahmah hi. Nitak hong bei-in, zingsang 
hong tung a, ni gukna ahi hi. 



2 Tua ahih 
leh 

ciangin vantung leh leitung 
a sunga omte khempeuh kiman 
khin hi. 2]sji sagih ma-in Pasian in a 
nasepte zo khinta a, ama hihsa nasep 
khempeuh panin ni sagih ni-in a tawlnga 
hi. 3Xua ahih ciangin Pasian in ni 
sagih ni thupha pia-in siangtho sak hi. 
Bang hang hiam cih leh piansak nasepna 
ama nasep khempeuh panin tua ni-in 
Pasian tawlnga hi. 



Eden Huan-ah Mi 

4 Hihte pen, a kipian'sak lai-a vantung 
leh leitung tangthu ahi hi. 

ToPA Pasian in leitung leh vantungte a 
bawl hi. 5XoPA Pasian in leitungah guah 
zusak loin, leitang a kho ding mi om lo 
ahih manin gam sung kungnote lei sungah 
om nai loin, lo sung ankungte a po khiat 
ma hun; ^itung panin meiilum kaaito-in 
lei maitang khempeuh a buah hunin 
"^TOPA Pasian in leilak pan-a leivui tawh 
mihing bawl a, a nak sungah nuntakna 
hu sang suk hi; tua mi in leitung nuntakna 
a nei mihing hong suak pah hi. sjopa 
Pasian in nisuahna lam, Eden-ah huan 
khat bawl hi; tua lai mun-ah ama bawlsa 
mipa koih hi. ^A deihhuai, nek dinga a 
hoih singkung nam khempeuh, huan lai- 
zangah nuntakna singkung zong, leh a pha 
leh a sia theihna singkung, lei sung panin 
ToPA Pasian in posak hi. 

10 Huan sung a kawtsak dingin Eden 
panin gun khat luang khia a, tua mun 
panin gun hong kikhenin li hong pha hi. 
J*A masa pen gun a min in Pishon hi a, 
kham a omna, Havilah gambup kimkot-a 
luang pen ahi hi; i2tua gam-a khamte 
hoih hi; tua munah bedolak singnai leh 
onik suang om hi. i^A nihna gun min in 
Gihon hi a, Kush gam kimkot-a luang pen 
ahi hi. i^^ssiria gam nisuahna lam-a a 
luang a thumna gun min in Hiddekel ahi hi. 
A lina gun in Eufrates gun ahi hi. 

15 Top A Pasian in mipa la-in Eden 
huan kho-in a kem dingin a koih hi. 
^^ToPA Pasian in mipa thu pia a, "Na ut 
utin huan sung singkung gah khempeuh 
na ne thei ding hi; ^''ahih hangin a pha 
leh a sia theihna singkung gah pen na ne 
kei ding hi; bang hang hiam cih leh tua 
na nek ni-in na si ding hi," a ci hi. 

18 Tua ciangin Topa Pasian in, "Mipa 
amah guak a om ding hoih lo hi; ama 
ading a kituak a huh ding ka bawlsak 
ding hi," ci hi. ^^Tua ahih ciangin Topa 
Pasian in gam sung ganhing khempeuh leh 
huih lak vasate khempeuh lei tawh bawl 
a, mipa in tuate bang a ci hiam ci-in a 
theihna dingin mipa kiangah tuate a 
paipih hi; nuntakna a nei ganhing khem- 
peuhte pen mipa' cih bangbang a min hi 
pahpah hi. 20Mipa in ganhing namte 
khempeuh, huih lak vasate khempeuh leh 
gam sung ganhing khempeuh min a vawh 
hi; ahih hangin mipa' adinga a kilawm, a 
huh ding khat zong om lo hi. ^ijua ahih 
ciangin Topa Pasian in mipa ihmut suak 
mahmah sak a, ama ihmut kalin a nak- 
guhte khat la-in tua mun pen satak tawh 
a dim sak hi. 22Xopa Pasian in mipa' 
tung panin a lakkhiat nakguh pen numei 
khatin bawl a, mipa kiangah tua nu a 
paipih hi. 23Xua ciangin mipa in, 

"Tu pet petin hih in keima guhte leh 

keima sate ahi hi; amah pen mipa sung 

panin a kilakhia ahih manin Numei 

kici ding hi," a ci hi. 

24 Tua ahih ciangin numei in a nu leh 

a pa nusia-in a pasal tawh kigawm ding 

a, amaute gel in pum khat bang ding uh 

hi. 25Mipa leh a zi guaktangin om uh a, 

maizum lo uh hi. 

Mi* Thuman'lohna 

3Tu-in gulpi pen, Topa Pasian' bawlsa 
gamlak ganhing dangte khempeuh sang- 
in ngiansiam zaw hi. Amah in numei 
kiangah, "Pasian in, *Huan sung singgah 
khat peuhpeuh ne lo ding,' hong ci ahi 
hiam?" ci hi. 

2 Numei in gulpi kiangah, "Huan sung 
singgahte ka ne thei ding uh hi; 3ahih 
hangin Pasian in, 'Huan laizang-a om 
singgah na ne kei ding uh hi, zong na 
lawng kei ding uh hi. Tua bang hih 
le-uhcin na si ding uh hi,' hong ci hi," a ci 
hi. 4Ahih hangin gulpi in numei kiangah, 
"Na si kei ding uh hi. 5Bang hang hiam 
cih leh tua singgah na nek ciangun na 
mitte uh kihong ding a, a pha leh a sia 
thei-in Pasian tawh na kibat ding lamtak 
uh Pasian in thei hi," a ci hi. ^Xua ahih 
2:24 Mat 19:5; Mk 10:7-8; IKor 6:16; Ef 5-31 

ciangin singkung a hoihna, mi a pilsak 
dingin tua a gah a deihhuai-na a muh 
ciangin, a singgah lo-in a ne hi; amah in 
zong singgah kimkhat a pasal pia a, a 
pasal in zong a ne hi. ^A nek khit 
phetun amaute gel in khua phawk uh a, 
a guaktangun a om lam uh kithei uh hi; 
amaute in thei tehte khuituah-in puansilh 
dingin a bawl uh hi. 

8 A nitak ciangin huan sungah Topa 
Pasian a paina ging amaute in za uh a, 
Topa Pasian' muhn^ panin mipa leh a zi, 
huan sung singte lakah a bu uh hi. ^Ahih 
hangin Topa Pasian in mipa samin ama 
kiangah, "Koi lai-ah x)m na hi hiam?" a 
ci hi. JOAmah in, "Nangma gin'na huait 
sungah ka za a, ka lau hi; bang hang 
hiam cih leh ka guaktangin ka om hi; 
keimahmah ka butawin hi," a ci hi. 
J 1 Amah in, "Na guaktanga na omna kua 
in hong gen ahi hiam'? Na nek loh dinga 
kong tliupiak singgah. ne kha na hi hiam?" 
ci hi. i2Mipa in, "Kei tawh a om dinga 
nong piak numei in singgah hong pia a, 
ke'n ka ne hi," ci hi. i^Xua dangin Topa 
Pasian in numei kiahgah, **Bangcia hid 
gamtat na hi hiam?" a ci hi. Numei in, 
"Gulpi in kei hong khem a, ka ne hi," 
ci hi. J'^Tua ciangin Topa Pasian in gulpi 
kiangah, 

"Nang, hih bangin gamta khin na Hih 
man-in, ganhing khempeuh te leh 
gamlak ganhing khempeuhte sjingin 
ciamsiatna na ngah zaw hi. 
Na gilpi*ih lam na p^i ding a, 
na nuntak sung tawntungin 
leivui ha ne ding hi. 
*5 Nang leh numei kikal, 
na suan-le-khakte leh 
ama suan-le-khakte^ kikal-ah 
kilangneihna ka om sak ding hi. 
Amah in na lutaiig hong sunimr. ding a, 
nang in ama khetul na sunim ding hi," 
a ci hi. 
16 Tua ciangin numei kiangah, 
"Nau-paina-ah na gimna 
nakpi takin ka khangsak ding a, 
na a ^apipi-in nau na nei ding hi. 
Ahi zongin na pasal mah na deih ding a, 
amah in nang tungah hong uk ding hi," 
a ci hi. 
J7 Tua ciaiigin niipa kiangah, 

"Nangmah in na zi' thu mangin, 
*Nang in na ne kei ding hi,' 
ci-a nang tungah kong thupiak 
singgah ne khin na hih ciangin, 
nangma hangin 
leitang in samsiatna ngah hi. 
Na nuntak tawntung gimpi-in na semin, 
3:1 Mang 12:9; 20:2 

na annek ding na zong ding hi. 

18 Ling leh kiakte 

nang' adfngin. hong pokhiasak ding a, 
. nang in gamlak kungte na ne ding hi. 

19 Lei-ah na ciah kik matengin 
na maitang-ah khua-ul tawh 
an na ne ding hi; 

bang hang hiam cih leh 
tua sung panin nang hong kipiangsak a, 
nang in leivui na hih manin, 
levui mah na suak kik ding hi," a ci hi. 
20 Mipa in a zi' n>in pen Evua ci hi; 
bang hang hiam cih leh amah in mihing 
khempeuh' nu ahi hi. ^ITopa Pasian in 
mipa leh a zV adingin savun puan bawl a, 
amaute silh sak hi. 

22 Tua ciangin ToPA Pasian in, "En un, 
mipa pen eite khat tawh kibang a, a pha 
leh a sia thei hi. Amah in nuntakna 
singgah ne-in a hin'tawntung khak lohna 
dingin i vaihawm ding hi," ci hi. 23Tua 
ahih ciangin Topa Pasian in, amah a 
kipiansakna leitang a kho dingin Eden 
huan panin a sawlkhia hi. 24Amah in 
mipa hawlkhia hi; kherubte leh mun khem- 
peuh a nga thei mdkuang namsau pen 
Eden huan nisuahiXa lainah nuntakna sing- 
kung lampi a cing dingin a koih hi. 

